[image: image1.jpg]



PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 10 februarie 2021
            Nr.4c-13/87/2021
            PLx. 17/2021


A V I Z 
asupra

Proiectului de Lege privind aprobarea Ordonanţei de urgenţã a Guvernului nr.184/2020 pentru modificarea şi completarea Legii nr.121/2014 privind eficienţa energetică
În conformitate cu prevederile art.94 și art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, în procedură de urgență spre avizare, cu Proiectul de Lege privind aprobarea Ordonanţei de urgenţã a Guvernului nr.184/2020 pentru modificarea şi completarea Legii nr.121/2014 privind eficienţa energetică, trimis cu adresa nr. PLx.17 din 1 februarie 2021, înregistrat la Comisia juridică, de disciplină şi imunităţi sub nr.4c-13/87 din 2.2.2020.
Conform dispoziţiilor art.75 alin.(1) din Constituţia României, republicată, şi ale art. 91 alin (9) punctul 1 din Regulamentul Camerei Deputaţilor, republicat, Camera Deputaţilor este  Cameră decizională.
Proiectul de lege are ca obiect de reglementare modificarea şi completarea Legii nr.121/2014, în vederea asigurării unui cadru legislativ coerent în domeniul eficienţei energetice şi îndeplinirii de către România a obligaţiilor ce decurg din calitatea sa de stat membru al Uniunii Europene.
În şedinţa din data de 10 februarie 2021, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat Proiectul de Lege supus avizării, expunerea de motive şi au avut în vedere avizul  negativ al Consiliului Legislativ si avizul favorabil a Consiliului Economic si Social
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz pozitiv Proiectului Lege.

În raport de obiectul şi conţinutul reglementării, propunerea legislativă face parte din categoria legilor ordinare.

                       PREŞEDINTE                                                         SECRETAR
                Mihai-Alexandru BADEA                               Cristian Tudor BACANU

